ועדת הכנסת, כנסת 20, פרוטוקול מספר 303, 2017-12-11 11:00

<גיל רינגר: בוקר טוב.

<גיל רינגר: החברה להשבה נסגרת בסוף השנה.

<גיל רינגר: עד עכשיו העברנו כסף ל-8,700 ניצולים נזקקים, הנזקקים ביותר.

<גיל רינגר: הם קבלו מענק של 11,000 שקלים בשנה בארבע פעימות.

<גיל רינגר: אנחנו רוצים להמשיך את זה גם ב-2018.

<גיל רינגר: הדחיפות היא שמדובר בחוק שפג בסוף 2017 ואנחנו רוצים לא לעכב את התשלומים שהפעימה הראשונה שלהם מתחילה בינואר 2018, הראשונה מבין הארבע.

<גיל רינגר: הסיבה לעיכוב עד עכשיו היא שהמטרה שלנו הייתה לעשות הוראת קבע במסגרת דיוני התקציב של 2019.

<גיל רינגר: הייתה לנו בעיה של נומרטור בהקשר הזה.

יואב קיש: אולי כבר תבטלו את הנומרטור הזה.

<גיל רינגר: אתה הצבעת בעדו.

יואב קיש: אם הייתי מבין אז על מה אני מצביע, זה נאמר כמובן בלצון, ידעתי ואני מבין את המשמעות, אבל מותר לי גם לכעוס על זה.

<גיל רינגר: לקראת סוף נובמבר הבנו שאנחנו לא מתכנסים לתקציב 2019 עם הוראת קבע ואז עבדנו על התזכיר שמדבר על הוראת שעה ל-2018 וכרגע אנחנו מבקשים לא לעכב את זה כדי לא לעכב את התשלום הראשון שהוא בינואר 2018.

אלעזר שטרן: מה זה אומר מבחינת המשך העבודה שלכם?

<גיל רינגר: החברה מסיימת את עבודתה.

אלעזר שטרן: איך תקבלו את זה?

<גיל רינגר: הנכסים של החברה עוברים למדינה כאשר כ-200 מיליון שקלים עוברים לטובת המדינה והמדינה מתחייבת להעביר 100 מיליון ש"ח בכל שנה.

<גיל רינגר: רוב מוחלט של הכסף הולך לניצולים החיים.

<גיל רינגר: 4% מהכסף הולך לטובת הנצחה, כאשר היה דיון בתוך הממשלה מי ינהל את כספי ההנצחה, האם זה יהיה אוצר דרך הרשות לניצולי שואה או שזה יהיה המשרד לשוויון חברתי שמתעסק בהנצחה בתחומים אחרים.

<גיל רינגר: לפני כמה ימים הוחלט שזה יהיה המשרד לשוויון חברתי.

אלעזר שטרן: בזמנו כשדובר על החוק הזה, דובר על האפוטרופוס הראשי כי החברה טענה שיש נכסים ואמרו בסדר.

אלעזר שטרן: אבל האפוטרופוס הראשי לוקח אחריות על הנכסים ואם תהיינה תביעות של יורשים, שזה הסיפור, אז הוא נותן ולא נוגע בזה?

<גיל רינגר: כרגע אם לא נתקן, אז בסוף 2017 לאפוטרופוס הכללי כבר לא תהיינה יותר סמכויות.

<גיל רינגר: בהקשר לשאלה שלך אני רוצה לענות שהמדינה נותנת הרבה יותר מאשר היא מקבלת כרגע מהנכסים שעוברים אליה דרך החברה.

<גיל רינגר: היא מקבלת כ-200 מיליון שקלים ונותנת בחמש שנים סכום של קרוב ל-500 מיליון שקלים חזרה.

<גיל רינגר: 95% הולך לניצולים או ליורשיהם ו-4% להנצחה.

אלעזר שטרן: החברה לא טענה שהיא נותנת לרווחת הניצולים או להנצחה, היא טענה שהיא חייבת את זה, שבשביל זה היא הוקמה, ליורשים.

אלעזר שטרן: על זה לקח האפוטרופוס הכללי אחריות.

אלעזר שטרן: זה היה הרעיון.

<גיל רינגר: זה נכון.

<גיל רינגר: אבל הסמכויות שלו יסתיימו בסוף 2017 אם לא נחוקק את החוק הזה.

אלעזר שטרן: אני רוצה לחדד את זה.

אלעזר שטרן: אתה דברת על רווחה והנצחה.

אלעזר שטרן: יותר ממה שהחברה נותנת.

אלעזר שטרן: אני אומר לך שהאחריות של האפוטרופוס הכללי היא רק ליורשים.

אלעזר שטרן: בסדר, אבל האפוטרופוס הכללי הוא לא היחיד שמטפל בדבר הזה.

אלעזר שטרן: לכן דברתי על המדינה כמדינה.

יואב קיש: חבר הכנסת שטרן, אתם מתנגדים לבקשת הממשלה?

אלעזר שטרן: לא.

יואב קיש: חבר הכנסת יואל חסון אתה רוצה להתייחס לזה?

יואל חסון: לא.

יואב קיש: אני מעלה להצבעה את בקשת הממשלה להקדמת הדיון בהצעת חוק נכסים של נספי שואה והטבות לניצולי שואה נזקקים.

יואב קיש: מי בעד שירים את ידו?

יואב קיש: בעד – רוב

יואב קיש: נמנעים – אין

יואב קיש: הבקשה עברה פה אחד.

יואב קיש: אני עובר לבקשה השנייה, הקדמת הדיון בהצעת חוק שעות עבודה ומנוחה (תיקון מס' 16), התשע"ח 2017, בבקשה.

<מיכאל יצחקוב: בקשנו פטור מחובת הנחה עבור הצעה זו לפי סעיף 81,88 לתקנון הממשלה.

<מיכאל יצחקוב: אנחנו מבקשים, בעקבות השיח הציבורי שמתנהל בתקופה האחרונה לחדד את הנהלים ואת כל האפשרויות שהשר לוקח בהתאם לשיקולים לפטור עבודה בשבת.

תמר זנדברג: למה צריך חוק שיקדם נהלים?

<מיכאל יצחקוב: השיקולים שהשר לוקח הם בין היתר התחשבות במסורת ישראל.

<מיכאל יצחקוב: בעקבות השיח הציבורי אנחנו רוצים לעגן את זה בחקיקה.

יואב קיש: בשבוע שעבר עברה הצעה טרומית בדיוק באותו נוסח.

תמר זנדברג: מה החקיקה הזו תשנה בשיקולי השר?

תמר זנדברג: אתה אומר שהשר שוקל את השיקולים המקצועיים שלו.

<מיכאל יצחקוב: אלה שיקולים אינהרנטיים שמותר לשר לשקול אותם.

מיקי לוי: מי מפריע לו לשקול בלי החוק?

יואב קיש: אני מבקש לא להתפרץ.

יואב קיש: אחרי שיסיים את דבריו אני אתן זמן לשאול שאלות.

<מיכאל יצחקוב: זה חלק מהשיקולים שהשר גם היום לוקח אותם.

<מיכאל יצחקוב: אנחנו רוצים לעגן אותם בחקיקה.

תמר זנדברג: למה?

יואב קיש: אל תענה, תמשיך בהסבר עד הסוף.

<מיכאל יצחקוב: סיימתי.

יואב קיש: תודה.

יואב קיש: חבר הכנסת ישראל אייכלר בבקשה.

ישראל אייכלר: קודם כל לעובדות, חבר כנסת מיקי לוי שאל שאלה פשוטה, מי מפריע לשר היום לקחת שיקולים של מסורת ישראל?

יואב קיש: זה לא מופיע בחוק.

ישראל אייכלר: התשובה היא שבג"צ הרפורמי פסק שכל שיקול ששייך לענייני דת ומסורת אינו לגיטימי בהחלטות שלטוניות.

איילת נחמיאס ורבין: מה פתאום.

איילת נחמיאס ורבין: מאיפה הבאת את זה?

ישראל אייכלר: יש פסיקת בג"ץ ולכן השרים היו מנועים מלהתחשב במסורת ישראל.

ישראל אייכלר: יש פסיקת בג"צ שאסור לשר להתחשב במשהו שאינו כלכלי, מקצועי, טכני.

ישראל אייכלר: לכן החוק הזה נותן לו אפשרות לשקול גם את מסורת ישראל.

מיקי לוי: אם אני שר הרווחה, מי מפריע לי לבוא ולומר אני לא מאשר את זה.

מיקי לוי: שקלתי בבית, בשנתי, בחלומותיי.

מיקי לוי: אני באמת בעד לא לפגוע במסורת ישראל - - -

איילת נחמיאס ורבין: - - - שמירה על שלמות הקואליציה דרך החוק הזה.

מיקי לוי: לכן, אני קם בבוקר ואומר שאני לא מאשר את זה.

מיקי לוי: מה מהות התיקון?

מיקי לוי: לאלוהים הפתרונים.

מיקי לוי: לכן התיקון הזה מיותר לחלוטין ואין לו מקום בספר החוקים של מדינת ישראל.

תמר זנדברג: הוא בסך הכול אמר שבג"צ אמר שהסמכות היא של שר העבודה ולא של נתניהו.

יואב קיש: אנחנו לא דנים בחוק עצמו אלא בבקשה של הפטור.

אלעזר שטרן: הדברים של אייכלר הם הדברים שמעידים למה החוק הזה יותר ממיותר.

אלעזר שטרן: שמעתי את שר הרווחה מדבר בעיצומו של המשבר יותר מפעם אחת על שיקולים של מסורת ישראל.

ישראל אייכלר: אגב, מנכ"ל משרד העבודה והרווחה הודיע לנו שאסור לו על-פי החוק הקיים לשקול שיקולים של שבת.

אלעזר שטרן: אין שר בממשלת ישראל שלא שוקל שיקולים של מסורת ישראל בכל חוק.

אלעזר שטרן: אין דבר כזה.

אלעזר שטרן: אם יש דבר כזה, זה לא ממשלת ישראל בעיני.

אלעזר שטרן: שמעתי גם את שר הרווחה מדבר ככה בעיצומו של המשבר.

אלעזר שטרן: מה שיש פה זה מה שאייכלר אומר, בג"צ רפורמי.

אלעזר שטרן: זאת אומרת זו מלחמה על המוסדות הכי בסיסיים שלנו, על הערכים הכי בסיסיים ומשתמשים בדת, או יותר נכון משתמשים בבניין הזה כדי להשניא את היהדות.

אלעזר שטרן: לכן, למרות שאף אחד מהם לא תומך במסורת ישראל יותר ממני או מאחרים שיושבים כאן, לדעתי אין לחוק הזה מקום.

תמר זנדברג: החוק הזה הוא פשוט דיל פוליטי להצלת הקואליציה.

תמר זנדברג: אין לו שום צורך, בג"צ לא פסק שום דבר כזה, לכן גם הפטור מחובת הנחה מיותר.

תמר זנדברג: אחר מה יום מיומיים?

תמר זנדברג: מה קרה בשבת האחרונה שלא קרה בשבת שלפני?

תמר זנדברג: מה הלחץ?

תמר זנדברג: מה הנחיצות?

תמר זנדברג: להציל את ליצמן.

תמר זנדברג: זה החוק.

תמר זנדברג: כמו הסרט "להציל את ווילי".

תמר זנדברג: לכן אני חושבת שמעבר לזה שהחוק עצמו, כמו שאמרת זה לא דיון על החוק אלא על הפטור מחובת הנחה - -

מיקי לוי: אדוני, אין הצבעה?

יואב קיש: אני לא אמרתי שאין הצבעה.

תמר זנדברג: - - מעבר לזה שהחוק עצמו מיותר, החוק עצמו הוא חוק שבא לבסס את המובן מאליו.

תמר זנדברג: פטור מחובת הנחה הוא דיל פוליטי ולכן צריך להתנגד לו.

תמר זנדברג: זה הדבר היחיד שנעשה פה.

תמר זנדברג: יש לנו מרוץ נגד הזמן מה יקרה קודם, הכול כדי להציל את ליצמן.

אלעזר שטרן: שר האוצר מתחשב במסורת ישראל?

תמר זנדברג: לכן גם הפטור הזה נגוע בשיקולים זרים ופוליטיים.

תמר זנדברג: הוא לא נובע ממהות החוק, אין דד ליין, בניגוד למה שהוצג קודם על ניצולי השואה, שקרן עומדת לפקוע.

תמר זנדברג: אין כאן שום דחיפות, זה פשוט דיל, זה הכול.

יואב קיש: יש פה שלושה חברים מיש עתיד.

יואב קיש: אני שמח לראות נוכחות כזו יפה בוועדה ומאחל לכם להמשיך להגיע לפה.

יואב קיש: בבקשה חבר הכנסת חיים ילין.

חיים ילין: כבוד היושב-ראש, אתה דן על ריבוי חוק בכנסת ישראל.

חיים ילין: אני מסכים שיש הרבה מאוד חוקים בכנסת ישראל, יותר ממה שצריך להיות.

חיים ילין: חלק נובע מזה ששרים לא מביאים את התקנות שלהם בזמן ולכן נוצר ואקום שחברי כנסת כפניות ציבור כאלה, שמייצגים את העם, באים וכותבים אותו.

חיים ילין: אבל עדיין אני לא מצליח להבין איך אנחנו הולכים לחוקק את המובן מאליו?

חיים ילין: קשה לי מאוד להבין את זה.

מיקי לוי: - - -

יואב קיש: חבר הכנסת מיקי לוי אתה מפריע לחבר סיעה שלך.

חיים ילין: מיקי לעולם לא מפריע.

חיים ילין: הוא לוקח.

חיים ילין: כבוד היושב-ראש זה מיותר לגמרי ואפילו מעליב את מסורת ישראל.

חיים ילין: השאלה אם אפשר להגיד אמירה שלא מתפרשת כפוליטית, כמישהו ששייך לאופוזיציה, אני אומר לך מה אני חושב.

חיים ילין: לא באתי למדינת ישראל ולא עליתי למדינה, אני רוצה להיות בה רוב, שמסורת ישראל והיהדות זה רוב.

חיים ילין: מה כל-כך קשה להבין את זה?

חיים ילין: למה אתה צריך לחוקק את זה?

חיים ילין: אחרי זה תבוא שרת המשפטים ותגיד שחוקים מיותרים מחוקקים בכנסת ישראל.

חיים ילין: אתה עושה את הדברים בצורה פוליטית וכשאנשים מכניסים את מסורת ישראל ואת הדת לפוליטיקה, במקום שהדת תחבק את האנשים הפוליטיקה מחבקת את הדת.

יואב קיש: לגבי כמות החקיקה בכנסת, בעניין הזה אני מסכים שיש עודף חקיקה ועודף רגולציה ועודף בירוקרטיה.

יואב קיש: אני קורא לכולם, בשבוע הבא ביום שני יבוא מנכ"ל משרד ראש הממשלה לוועדה הזו.

יואב קיש: הוא הולך להציג לוועדה הזו rea שזה regularly assessment - - -

חיים ילין: אפשר לדבר רק בעברת בכנסת ישראל?

יואב קיש: זה מושג בין-לאומי.

חיים ילין: לא מעניין אותי שזה בין-לאומי.

יואב קיש: אני לא הפרעתי לך כשדברת?

יואב קיש: אני מעלה להצבעה.

יואב קיש: מי בעד בקשת הממשלה להקדמת הדיון בהצעת חוק שעות עבודה ומנוחה (תיקון מס' 16), התשע"ח 2017, ירים את ידו?

יואב קיש: בעד – 6

יואב קיש: נמנעים – אין הבקשה להקדמת הדיון בהצעת חוק שעות עבודה ומנוחה (תיקון מס' 16), התשע"ח–2017, נתקבלה.

יואב קיש: הבקשה התקבלה.

יואל חסון: אני מבקש רביזיה.

רביזיה היום ב-12: סדרי דיון מיוחדים לחקיקת הצעת חוק סדר הדין הפלילי (תיקון מס' 81) (הוראות לעניין המלצה של רשות חוקרת), התשע"ח-2017 (כ/744), - לפי סעיף 98 לתקנון הכנסת.

יואב קיש: הסעיף הבא שעל סדר היום סדרי דיון מיוחדים לחקיקת הצעת חוק סדר הדין הפלילי (תיקון מס' 81) .

יואב קיש: אני רוצה לומר קודם כל שלא נצביע עכשיו על הסעיף הזה, אבל אני רוצה לפתוח אותו לדיון מהסיבה הפשוטה שאנחנו עומדים עם חוק של כ-1700 הסתייגויות, שאם אני זוכר נכון, זה 100 יממות דיון במליאה.

יואב קיש: זאת אומרת שאם אנחנו מתחילים עכשיו לדון בלי הסדרי דיון בעניין הזה.

יואב קיש: ככה זה ייקח לנו.

חיים ילין: סוף סוף יכתבו עלינו שאנחנו עובדים.

חיים ילין: מה רע?

יואב קיש: אני רוצה להגיד שאין מטרת ההליכים הפרלמנטאריים לסכל חקיקה בכנסת וברור שאנחנו צריכים למצוא את דרך המלך בעניין הזה כי אם לא, הקואליציה מן הסתם תפעיל את סעיף 98 ולכן אני רוצה לשמוע את חברי הכנסת, שבין השאר הגישו גם הסתייגויות.

יואב קיש: חבר הכנסת יואל חסון בבקשה.

יואל חסון: תודה אדוני היושב-ראש, לא ידעתי שעושים דיון אקדמי על סעיף 98.

יואל חסון: אם כך, אני אדבר אקדמית על סעיף 98.

יואל חסון: א', הדיונים לא הסתיימו בוועדה.

יואל חסון: אנחנו גם לא יודעים איזה הסתייגויות התקבלו או לא התקבלו.

יואב קיש: זה לא משנה מה התקבל ומה לא, זה עדיין זמן.

<קריאה: זה משנה בגלל הכמות.

יואל חסון: הדיון הזה בעיני הוא דיון אקדמי ותיאורטי ואין בו בכלל צורך.

יואל חסון: אנחנו בכלל לא יודעים מה יהיה בדיון ומה יהיה בהצבעות ואם בכלל החוק יעלה ואם הליך החקיקה יהיה מוכן.

יואל חסון: אבל אני אגיד באופן עקרוני, אתם בקואליציה, בחוקים האלה, שברתם את הכללים ואת מערכת היחסים שיכולה להיות מידי פעם בין אופוזיציה וקואליציה.

יואל חסון: הרבה פעמים מצאנו את עצמנו כאופוזיציה מקדמים אתכם חקיקה, שהיא חקיקה טובה ועניינית, או מהלכים פרלמנטאריים שחשבנו שהם מטיבים עם העם ותואמים אינטרס ציבורי.

יואל חסון: אז פעלנו והתנהגנו כאופוזיציה עניינית.

יואב קיש: עכשיו אתם פועלים כקואליציה עניינית?

יואל חסון: עכשיו אנחנו פועלים כאופוזיציה.

יואל חסון: נקודה.

יואל חסון: אני אסביר למה, מכיוון שאין כאן שום אינטרס ציבורי בחקיקה הזאת.

יואל חסון: בוזבזו ימים על ימים פרלמנטריים, לא על מתווה הנכים, לא על הסיעוד, לא על הקשישים.

יואל חסון: על חוק, שגם מה קרה לו בסוף?

יואל חסון: הרי חברים מהסיעה שלך - - -

יואב קיש: איפה בוזבזו ימים על ימים?

יואל חסון: תן לי להסביר, אני לא יכול לקרוא אותך לסדר.

איילת נחמיאס ורבין: ברור שבוזבזו.

יואב קיש: אבל הוא אומר ועדת הפנים, על חוק הנכים, זה לא מסתדר לי, אבל בבקשה תמשיך.

תמר זנדברג: הקואליציה הפעילה את כל משאביה.

תמר זנדברג: במקום להטות לוועדה אחרת, הכול התנקז לשם.

יואל חסון: הבזבוז הזה, של חוק שהרי מה קרה לחוק הזה בסוף?

יואל חסון: הודו חברים מהסיעה שלכם שהחוק הזה במקור נועד לנתניהו.

יואל חסון: נתניהו, בגלל הלחץ הציבורי והאופוזיציה, ויתר כביכול, שהחוק לא יהיה עליו.

יואל חסון: אני לא יודע, אולי הוא יהיה עליו בחקירות אחרות.

יואב קיש: אתה מוכן לדבר על מהות הדיון.

יואב קיש: הדיון הוא על סעיף 98.

יואב קיש: אתה רוצה להראות שהאופוזיציה נלחמת בחוק ההמלצות.

יואב קיש: הבנתי.

מרב מיכאלי: האופוזיציה נלחמת בחוק ההמלצות.

מרב מיכאלי: היא נלחמת.

רויטל סויד: היא נלחמת ומצליחה.

רויטל סויד: עובדה שראש הממשלה הודיע שהוא לא יחול עליו.

יואב קיש: אני לא מבין למה אחרי שראש הממשלה הודיע בצורה הכי ברורה שהחוק לא יחול עליו, למה אתם עוד - - -

רויטל סויד: כי לא היה דיון ענייני.

מיקי לוי: - - - ואז לא יהיה כלום כי לא היה כלום.

יואב קיש: אני מבקש להתייחס לסעיף 98.

מרב מיכאלי: למה בכלל צריך להתייחס אליו?

מרב מיכאלי: באמת אדוני, אין שום הצדקה.

יואל חסון: אם האופוזיציה לא הייתה פועלת ועושה את מה שעשתה.

יואל חסון: פה אני חייב להגיד שהיה שילוב ועבודה משותפת של כל סיעות האופוזיציה בתיאום מוחלט בכל הכלים הפרלמנטאריים המעטים שיש לאופוזיציה.

יואל חסון: הם תואמו והופעלו בכוח אחד של כל הסיעות, מה שהביא באמת לזה שעד היום החוק הזה לא הגיע להצבעה.

יואל חסון: לגבי 98 ולגבי למה אנחנו עדיין עוסקים בחוק הזה, כי החוק הזה הוא חוק ביסודו - - -

יואב קיש: דבר על 98.

יואב קיש: הבנתי כבר למה אתם עדיין עוסקים.

יואב קיש: עשר פעמים הסברת לא צריך לחזור על זה.

יואל חסון: החוק הזה הוא סימפטום של שחיתות ואנחנו צריכים לקטוע אותו ולא לתת לו לגיטימציה.

יואל חסון: לכן נילחם בו עד הקצה של הקצה.

יואל חסון: לגבי 98 , סעיף 98 מתייחס למצב שבו לדוגמה החוק צריך לתת מענה בלוח זמנים מסוים, כמו תקציב ודברים אחרים.

יואל חסון: פה אדוני אין שום לחץ, לפחות לא שאנחנו מכירים, אין שום של לוח זמנים.

יואל חסון: על פניו זה חוק שמבחינתנו יש לו השפעה - - -

יואב קיש: שבעה חודשים נדון בחוק הזה?

יואב קיש: אין לחץ של לוחות זמנים?

יואב קיש: נא לסכם.

יואל חסון: אנחנו יודעים בדיוק מתי המסגרות הלגיטימיות, שלגיטימי להפעיל בהם 98.

יואל חסון: אם 98 יופעל במסגרות הלגיטימיות, אנחנו נפעל בכל הכלים, כולל לצערי חוץ פרלמנטאריים כמו פנייה לבג"צ, כדי להכשיל את השימוש ב-98.

יואל חסון: אנחנו לא ניתן שזה יקרה כי הסיפור כאן שהשימוש ב-98, במיוחד אם המסגרות תהינה מסגרות לגיטימיות - - -

יואב קיש: היום המסגרות הן לגיטימיות?

יואב קיש: עכשיו?

יואל חסון: אני לא יודע, לא תם הדיון.

יואב קיש: אני אשאל שאלה תיאורטית.

יואב קיש: ברגע שיש יותר מאלף הסתייגויות ואנחנו מדברים על עשרות יממות במליאה, זה לגיטימי מבחינתך?

יואל חסון: קודם כל שבירת הכלים הפרלמנטאריים - - -

יואב קיש: אתה לא רוצה לענות לי, אז אל תענה לי.

יואב קיש: הבנתי, תודה, לא שאלתי, מתנצל, לא שואל.

יואב קיש: תודה.

יואב קיש: בבקשה חבר הכנסת אלעזר שטרן.

אלעזר שטרן: אולי כדאי שהיועצת המשפטית או מזכירת הכנסת תאמרנה לנו מה המהות של 98?

יואב קיש: הן תדברנה בסוף, אני אגיד לך למה, כי הייתה שאלה למה בכלל אנחנו עושים דיון, הרי אפילו לא הסתיים הליך החקיקה.

יואב קיש: הסיבה היא שזהו דיון עקרוני ראשוני.

יואב קיש: אמרתי שאני לא מצביע.

יואב קיש: אני רק רוצה להראות לחברים את האפשרות, שנראית לא הגיוני בעיני, שבמשך כל המושב הקרוב המליאה תהיה עסוקה בדיון בחוק ההמלצות.

יואב קיש: זו נראית לי בעיה.

רויטל סויד: זה כן היה הגיוני לקחת ועדה שהיא לא הוועדה הנכונה, את ועדת פנים, לעשות את זה ימים ולילות.

רויטל סויד: זה כן היה נכון?

יואב קיש: אנחנו לא מדברים על מה שאת רוצה.

יואב קיש: גם חבר הכנסת חסון התחיל לדבר שעות על החוק.

יואב קיש: אני מבין שאתם רוצים לדבר על החוק.

איילת נחמיאס ורבין: אבל יש קשר בין סדרי הדיון למהות החוק.

איילת נחמיאס ורבין: אי-אפשר לנתק את זה.

יואב קיש: ועדת הכנסת דנה בסדרי דיון.

יואב קיש: היום זה החוק הזה, אתמול היה חוק ההסדרה.

עליזה לביא: אבל אתה ועדת הכנסת, אתה קובע סדרי דיון.

יואב קיש: לכן אני דן בנושא העקרוני המהותי.

יואב קיש: מבחינתי תקראי לו "חוק חיים ילין".

יואב קיש: אם היה לנו את חוק חיים ילין שהיו לו מעל 1000 הסתייגויות היינו צריכים להחליט האם אנחנו דנים בו עד סוף המליאה או לא, זה הכול.

חיים ילין: אני בחיים לא הייתי מחוקק חוק כמו שאתם חוקקתם.

יואב קיש: אנחנו מדברים ברמה העקרונית.

איילת נחמיאס ורבין: ואז זה יהיה בסדר - - - 98, נכון?

יואב קיש: לא אמרתי, אבל בואו נתייחס עניינית.

יואב קיש: בבקשה חבר הכנסת שטרן.

אלעזר שטרן: דווקא בגלל שזה דיון ענייני אולי כדאי שנשמע את היועצת המשפטית.

יואב קיש: הם יתייחסו לזה בסוף.

רויטל סויד: למה בסוף?

רויטל סויד: יכול להיות שנלמד מזה משהו.

איילת נחמיאס ורבין: הוא שאל על 98.

יואב קיש: אבל יואל מדבר שעה על החוק.

יואב קיש: נכון?

יואב קיש: כולם פה תוקפים את החוק, נכון?

איילת נחמיאס ורבין: מה זה קשור?

יואב קיש: יפה.

יואב קיש: תודה רבה.

איילת נחמיאס ורבין: לא, מה זה קשור - - -

יואב קיש: אתם רואים למה אני לא רוצה שהיא תדבר?

יואב קיש: כי אתם לא מסוגלים אפילו רגע אחד לעשות הפסקה ולשמוע ברמה העקרונית, לפי תקנון הכנסת, בלי להתייחס.

יואב קיש: אנחנו לא עושים פה דיון על החוק עצמו.

יואב קיש: נקודה.

יואב קיש: למרות שכולם רוצים.

יואב קיש: מיש רוצה, שירד למטה ויצביע על ההסתייגויות.

יואב קיש: אנחנו עושים דיון על נושא עקרוני, להבין את סעיף 98 ולשמוע את חוות הדעת המשפטית לגבי חוק מסוים שמגיע עם מעל אלף הסתייגויות, כפול חברי הכנסת שנותן דיון של שלושה חודשים בכנסת.

רויטל סויד: ושתסביר למה זה מקרה יוצא מן הכלל.

רויטל סויד: כי סעיף 98 חל רק על הצעת חוק תקציב המדינה ובמקרים אחרים שיוצאים מן הכלל, שתסביר למה זה יוצא מן הכלל.

יואב קיש: לא קבלת רשות דיבור.

יואב קיש: אני אתן לך לדבר אחר-כך, נא לא להפריע.

יואב קיש: היועצת המשפטית בבקשה.

אומר כך: הכלל הוא שהכנסת נוהגת לפי הוראות התקנון.

אומר כך: כלומר, כאשר יש הסתייגויות, כל מסתייג יכול לדבר חמש דקות על כל הסתייגות ואנחנו גם יודעים שהרבה פעמים ההסתייגויות לא תמיד נועדו לאפשר לדבר על ההסתייגות עצמה או על הצעת החוק עצמה, הרבה פעמים ההסתייגויות נועדות לאפשר את עצם הדיבור על הנושא וזה בסדר גמור, זה חלק מכללי המשחק.

אומר כך: אז נשאלת השאלה מתי יש מקום שוועדת הכנסת, שיש בה תמיד רוב קואליציוני, תאפשר סטייה מכללי המשחק, כאשר הדבר לא נעשה בהסכמה.

אומר כך: כי אם פה אחד מותר תמיד לסטות מהוראות התקנון, אבל פה אנחנו מדברים במצב שהוא לא פה אחד.

אומר כך: אני לא יכולה להגיד קו מסוים, כמו ברגע שיש איקס הסתייגויות זה מצב שמאפשר קבלת החלטה לפי הסעיף הזה.

אומר כך: אבל ברור שהסעיף לא נועד למנוע מהכנסת לעבוד לאורך זמן, הוא לא נועד למנוע מרוב בכנסת שתומך בהצעת חוק כלשהי להצביע ולהעביר את הצעת החוק.

אומר כך: הוא כן מאפשר לפעמים לאופוזיציה להציק קצת לקואליציה ולחייב את חברי הקואליציה לשבת בכנסת ולשמוע את הדיון גם אם הוא מתארך ומתארך.

אומר כך: יש מקרים שהם מקרים קלים, למשל היה בכנסת הנוכחית את חוק ההסדרה, שבאותו מקרה הוגשו מאות הסתייגויות, שגם עליהם היו חתומים רבים, אולי כל חברי האופוזיציה, מה שהיה מחייב את הכנסת להקדיש עשרות ימים לדיון על הצעת חוק אחת.

אומר כך: זה בוודאי דבר שאינו סביר ואנחנו יכולים במקרה כזה לתת גיבוי לוועדת הכנסת שתחליט לקבוע סדרי דיון מיוחדים וכך היה באותו מקרה.

אומר כך: כל מקרה ייבחן לגופו.

אומר כך: ברור שכשיש סגירה של הכנסת לשבועות לצורך דיון בהצעת חוק אחת, שרוב חברי הכנסת רוצים להצביע עליה ולאשר אותה, זה לא דבר סביר.

יואב קיש: ברשותך, מכיוון ששמעתי את זה גם מחברי הכנסת, את יכולה לתת מקרים בכנסת הזו ובכנסות קודמות שהשתמשו בסעיף הזה שלא בתקציב?

<ארבל אסטרחן: זה לא קרה הרבה.

<ארבל אסטרחן: הרבה פעמים דברו אתנו בעניין ויש מקרים שאמרנו שזה שרוצים לדבר עשר שעות על הצעת החוק הזאת, זה ממש לא מצב שמאפשר קביעת סדרי דיון מיוחדים כי יש חשיבות לשמירה על הכללים.

<ארבל אסטרחן: אז יש לי כמה תקדימים שרשמתי בתקנון כדוגמאות, אני לא יכולה להגיד שזה ממצה.

<ארבל אסטרחן: היה בכנסת הזאת את חוק ההסדרה, היה ב-2014 היו בשבוע אחד שלוש הצעות חוק כבדות: משאל עם, שוויון בנטל ושינוי שיטת הבחירות.

יואב קיש: אפשר לעשות לכמה חוקים ביחד?

<ארבל אסטרחן: זה היה בסוף הכנסת.

תמר זנדברג: עשינו דיון אלטרנטיבי באולם ירושלים.

יואב קיש: זה משהו שאתם חושבים לעשות גם עכשיו?

תמר זנדברג: אם תעשו דבר כזה - - -

יואב קיש: דוגמאות נוספות?

<ארבל אסטרחן: בכנסת הזאת היו סדרי דיון מיוחדים על תיקון לחוק יסוד הממשלה שקבע את מספר השרים וגם שם - - -

עפר שלח: בשבוע הראשון של הכנסת.

עפר שלח: הממשלה הזאת, כמה היא הפעילה 98.

<ארבל אסטרחן: גם שם - - - ברורה ולכן היה - - - שלנו בעניין הזה.

<ארבל אסטרחן: המקרים באמת מעטים כי גם האופוזיציה מודעת למגבלות.

יואב קיש: שאלתי את ירדנה מזכירת הכנסת אם תרצה להוסיף משהו והיא אמרה לי שאין לה תוספת.

יואב קיש: נעבור לשאלות של חברי הכנסת.

תמר זנדברג: תודה על הדברים.

תמר זנדברג: מה שעולה מדבריך שיש שני שיקולים, אחד שהוא לא רלוונטי לפה אלא לתקציב, הקמת ממשלה ודברים כאלה כשיש דד ליין או לחץ זמן שיכול לא להיות מקובל על האופוזיציה אבל אתם יכולים לגבות את הקואליציה.

תמר זנדברג: שיקול שני זה התארכות בלתי סבירה של הדיונים ברמה של השבתת הכנסת לחודשים.

תמר זנדברג: יש מצב אחר שבו בעינכם כיועצים משפטיים יש לגיטימציה להפעלת הסעיף הזה?

<ארבל אסטרחן: אלה המקרים שהתעוררו עד היום.

<ארבל אסטרחן: כל מקרה לגופו.

תמר זנדברג: אני שואלת משום ששתי קומות למטה יש כרגע הצבעות ואנחנו לא יודעים מה יצא בסופן.

תמר זנדברג: ככל שיהיה זמן סביר עם דד ליין אפשר להבין מהדברים שאין סיבה להפעיל את הסעיף.

תמר זנדברג: שאין לגיטימציה לזה.

יואב קיש: כל מקרה לגופו, אבל בעיקרון זה נכון.

יואב קיש: חבר הכנסת שטרן בבקשה.

יואב קיש: מרב זה מפריע.

מרב מיכאלי: אני רוצה לעזור לך לרדת מהעץ.

יואב קיש: לא היית בתחילת הדיון.

יואב קיש: אמרתי שאנחנו לא מצביעים על שום דבר, עושים דיון עקרוני.

אלעזר שטרן: השאלה שלי היא על מועד ההחלטה.

אלעזר שטרן: כשאתם נותנים גיבוי להפעלת הסעיף מראש אתם משחקים בידי הממשלה.

אלעזר שטרן: בהנחה שאני מקבל את ההיגיון של מה שאמרת , אם תראו שדיון מתמשך ארבעה ימים - - -

יואב קיש: ברגע שדיון מתחיל אתה לא יכול לקבוע לו סדרי דיון.

יואב קיש: זה התקנון.

אלעזר שטרן: לדעתי, כשאת מחליטה מראש את שוללת מהאופוזיציה את היכולת שלה לתפקד כאופוזיציה.

אלעזר שטרן: לתת לה את האפשרות להחליט לפי ההתפתחות אם היא רוצה לקצר או רוצה להאריך.

אלעזר שטרן: אם היית אומרת שבועיים ואז אני אחליט באמצע, זה דבר אחד.

אלעזר שטרן: אבל כשמר

אלעזר שטרן: אש את קובעת את סדרי הדיון איך את יודעת שזה ייקח שבועיים?

אלעזר שטרן: אולי אנחנו נוותר, כמו שקורה הרבה פעמים ונסיר הסתייגויות?

תמר זנדברג: האם אפשר לכנס את ועדת הכנסת תוך כדי הדיון במליאה?

יואב קיש: אם התחיל דיון על חוק, אי-אפשר לעשות את זה.

יואב קיש: כרגע, לפי התקנון.

יואב קיש: צריך לשנות את התקנון.

יואב קיש: אני מחדד את השאלה, האם לאחר שהתחיל דיון בחוק מסוים ניתן לכנס את ועדת הכנסת כדי להגדיר סדרי דיון לאותו חוק?

<ארבל אסטרחאן: כשאמרת "מוקדם מידי" חשבתי שאתה מדבר על הדיון עכשיו כי הוא באמת מוקדם וגם יושב-ראש הוועדה אמר שלא מצביעים.

<ארבל אסטרחאן: מקובל שאחרי שהתחיל הדיון לא משנים את הכללים במהלכו.

<ארבל אסטרחאן: אם אכן מתקבל החלטה, לפעמים מחליטים גם על מועד ההצבעה.

יואב קיש: הוא שואל בצדק, כי אולי נחליט לשנות את התקנון.

יואב קיש: כי אם הוא אומר שלאופוזיציה עדיפה סיטואציה שבה לא קובעים מראש, מתחילים דיון ואחרי יומיים שלושה רואים שזה הולך להתארך, אז אפשר לכנס ולעשות.

יואב קיש: השאלה אם זה חוקי היום לפי התקנון.

<ארבל אסטרחן: התקנון לא אומר מתי.

רויטל סויד: מה כן אומר התקנון?

<ארבל אסטרחן: הוא אומר שבמקרים מיוחדים אפשר לקבוע סדרי דיון מיוחדים.

רויטל סויד: אין סדרי דיון מתי אפשר לשנות את סדרי הדיון.

<ארבל אסטרחן: עד היום התפיסה הייתה שדווקא אחרי שהתחיל הדיון זה לא לעניין פתאום לשנות.

אלעזר שטרן: למה?

אלעזר שטרן: זה בדיוק העניין.

אלעזר שטרן: זו הבעיה.

אלעזר שטרן: אני רוצה לחדד כי היו"ר אמר שזה מחוץ לתקנון.

<ארבל אסטרחן: היה מקובל שברגע שמתחיל הדיון לא נוגעים יותר בסדרי הדיון.

רויטל סויד: זה לא משהו שכדאי לשנות אותו.

מרב מיכאלי: התקנון לא אומר את זה מפורשות.

רויטל סויד: חייבים להשאיר את זה ככה.

יואב קיש: את אומרת לי שבסמכות שלי, אם יושב-ראש הכנסת מאשר לי לכנס את הוועדה.

יואב קיש: זה מה שאמרת, אם לא הבנתי, אז תחדדי לי בבקשה, גם האופוזיציה הובילו אותי כי אני הבנתי אחרת.

יואב קיש: האם אני יכול, בדיון שהתחיל במליאה על חוק מסוים לבקש אישור מיו"ר הכנסת לכנס את ועדת הכנסת תוך כדי הדיון ולהגדיר נהלי דיון לאותו דיון שכבר התחיל במליאה?

יואב קיש: האם אני יכול לתפיסתך, כן או לא?

<ארבל אסטרחן: הכול תלוי בנסיבות ובהסכמות.

יואב קיש: אין הסכמות.

<ארבל אסטרחן: עד היום התפיסה הייתה שצריך לקבוע את סדרי הדיון לפני תחילת הדיון.

יואב קיש: ואז אם אני אבקש התשובה תהיה שאני לא יכול?

<ארבל אסטרחן: יכול להיות שאפשר לקבוע מראש ובהסכמה שוועדת הכנסת לא רוצה לקבוע מראש סדרי דיון ואם יראו שנעשה ניצול לרעה של כללי התקנון, כי ברור שלא לזה נועד מכשיר ההסתייגויות, אז תתכנס ועדת הכנסת וכולם יודעים את זה מראש, היא תתכנס במהלך הדיון ואז תשנה.

<ארבל אסטרחן: ברגע שיש סכמה עקרונית על הדבר הזה, זה אפשרי.

יואב קיש: זה מעניין.

עפר שלח: זה עקום לגמרי.

עפר שלח: יתחיל דיון בלי הסדרי דיון ובלי הסכמות, בשלב מסוים יימאס לקואליציה - - -

יואב קיש: לכן אנחנו רוצים להחליט מראש.

עפר שלח: כשאתה עושה את זה לפני, אז אתה שם את החריגה, במקרה הזה גם הבושה הקרויה 98, אתה שם אותה על השולחן.

עפר שלח: עכשיו אנחנו יושבים ומתווכחים עליה.

עפר שלח: לכל אורך התהליך של החוק הזה, כולל בסיפור הזה, לא נעשה שום ניסיון לדבר אתנו ולהגיע להסכמות.

עפר שלח: שום דבר.

עפר שלח: הכול זה באיומים של כוח.

עפר שלח: כולל הדיון העקרוני ב-98.

יואב קיש: אני חייב להגיד לך ויואל נמצא פה לידי, שבעניין הזה מדבר אתו באופן שוטף.

יואב קיש: היה דיון שתכננו שבוע שעבר, דברתי עם יואל, הסרנו אותו.

יואב קיש: אני לא מחויב להיות מתואם אתך, עם כל הכבוד.

יואל חסון: לא אמרתי לך שצריך את הדיון העקרוני.

יואב קיש: אני מדבר אתו בשוטף ואמרתי לו שאנחנו רואים לאן זה הולך, אני עושה דיון עקרוני, לא הפתעתי אף אחד, אז אני מציע שתדברו ביניכם, שיהיו עדכונים.

יואב קיש: לבוא ולהגיד שלא נעשה שום שיח עם האופוזיציה זה לא נכון.

יואב קיש: אנחנו לא מדברים על החוק, אלא רק על סעיף 98.

אלעזר שטרן: החוקים שניתנו פה כדוגמאות להפעלת 98 מדברים בעד עצמם.

אלעזר שטרן: שמות החוקים והטיימינג.

אלעזר שטרן: זה או שבוע אחרון שממילא הכנסת יוצאת ואין ברירה וצריך לקבל את זה, או בחוקי תקציב.

אלעזר שטרן: ללכת על חוק ההמלצות שגם אתם אומרים שכבר כמעט אין לו משמעות ולהפעיל עליו את 98 זה מאוד בעייתי.

מיקי לוי: יש לו משמעות, אתה טועה.

אלעזר שטרן: אני לא מדבר על החוק עצמו.

אלעזר שטרן: גם אתם צריכים לחשוב למה האופוזיציה מתנהגת פתאום ככה, כי היא יחסית אחראית או לפי מה שאתה אומר, פחות מלוכדת והנה יש דברים שאתם מצליחים לאחד אותם.

אלעזר שטרן: אולי תחשבו איפה הגזמתם עד כדי כך שצריך להפעיל את 98.

מיקי לוי: סיעת יש עתיד הגישה 1281 הסתייגויות.

מיקי לוי: כפול כל חברי האופוזיציה יחד 1700, תעשה את המכפלות.

מיקי לוי: שמעתי אותך בקשב רב בבוקר ברדיו כשאמרת שאינך מבין מדוע האופוזיציה ממשיכה במאבקה.

מיקי לוי: אני אסביר - - -

יואב קיש: למרות שזה לא נושא הדיון.

מיקי לוי: זה קשור ל-98 כי אם מחר תפתח חקירה בעניינו של חבר כנסת, של איש ציבור, של ראש ממשלה, הרי החוק הזה יחול עליו עוד פעם.

מיקי לוי: לכן אנחנו מתנגדים לו.

מיקי לוי: מה שאמרתי לחבר הכנסת אמסלם בשם כל האופוזיציה, אם תוציא את חברי הכנסת ואישי הציבור מתוך החוק הזה, נצביע בעדו.

מיקי לוי: אבל הוא לא הסכים כי הוא אמר, ענייני הוא רק לא לאפשר ליועץ המשפטי לממשלה לפרסם.

מיקי לוי: זה מה שעניין אותו.

מיקי לוי: לא הסיכום של המשטרה ולא שום דבר.

מיקי לוי: חד משמעית, אין צורך להפעיל את סעיף 98 מכיוון שיש לחברי הכנסת מה להגיד.

מיקי לוי: יש להם מה להגיד מכיוון שהיועץ המשפטי לממשלה ופרקליט המדינה מתנגדים לחוק הזה.

מיקי לוי: זה כשלעצמו מתיר את ההתנגדות שלנו לחוק ויש לנו מה להגיד על העניין הזה.

מיקי לוי: לגבי סעיף 98, אחרי מה שאמרתי, אתם רוצים להפעיל אותו?

מיקי לוי: תפעילו אותו ציבורית, נראה אתכם.

מיקי לוי: אתם סותמים את הפה לחברי הכנסת ואת הלגיטימציה שיש לנו מה להגיד על החוק הרע הזה.

מיקי לוי: אני אספר לך אנקדוטה ברשותך, חבר הכנסת אמסלם אמר, תגיד, כשלפיד יהיה ראש ממשלה גם תתנגד?

מיקי לוי: אמרתי, מתחייב אני להוריד את החוק הזה.

יואב קיש: תודה.

יואב קיש: אני יכול להגיד לך שבכל מקרה, גם אם נפעיל את 98 יהיה מספיק זמן לכל חברי האופוזיציה לדבר ולהגיד את כל מה שהם רוצים.

יואב קיש: זאת אומרת שאין כוונה שסעיף 98 ימנע מחברי אופוזיציה לדבר, אבל זה ימנע סיכולי חקיקה.

יואב קיש: חברת הכנסת אילת נחמיאס בבקשה.

מיקי לוי: יש 1700 הצבעות ואני רוצה לנאום 25 שעות.

מיקי לוי: יש לי מה להגיד על החוק הרע הזה.

איילת נחמיאס ורבין: אני יכולה לספר לכם שלמיקי לוי יש נעלים מיוחדות לפיליבסטרים.

יואב קיש: אתה יודע מה אומר המספר 222?

יואב קיש: המספר הזה הוא התרגום ל-1281 הסתייגויות, זה 320,250 דקות, זה 5,337 שעות וזה 222 יממות דיון.

מיקי לוי: אני מוכן לקחת על עצמי 100.

רויטל סויד: אני חייבת לצאת לנשיאות ואני מבקשת להגיד משפט אחד.

יואב קיש: אני רוצה לעצור רגע את הדיון.

איילת נחמיאס ורבין: אבל אני בזכות דיבור.

איילת נחמיאס ורבין: אי-אפשר לדבר ככה עם כל ההפרעות.

איילת נחמיאס ורבין: חבר הכנסת קיש, זה לא יכול להיות.

איילת נחמיאס ורבין: עם כל הבדיחות, אני רוצה לומר לך שהניתוק שאתה עושה בין סעיף 98 לבין מהות החוק הוא לא אורגני הוא נגד הטבע.

איילת נחמיאס ורבין: משום שסעיף 98 שאולי במקור שלו יועד לנושא התקציב, בסופו של דבר הקואליציה בוחרת להשתמש בו רק בחקיקה שבאמת יש אתה בעיות קיצוניות.

איילת נחמיאס ורבין: חקיקה שאתם יודעים שהיא סקטוריאלית, ייעודית, פרסונאלית, אישית, מה שלא תרצה, זה בדיוק העניין.

איילת נחמיאס ורבין: לכן, להגיד שסעיף 98 לא קשור למהות החוק זה פשוט לא לעניין.

איילת נחמיאס ורבין: יותר מזה, לאורך כל הדרך טענתי, גם פה בוועדת הכנסת שבחוק, עקרתם ממנו את הענייניות שבו.

איילת נחמיאס ורבין: לא רק בגלל שבהתחלה הוא היה פרסונאלי ואחר-כך כאילו נהיה לא פרסונאלי, כי הרי גם לא אישרת לי לשאול את מירי, היועצת המשפטית של ועדת הפנים - - -

יואב קיש: נא לסיים.

איילת נחמיאס ורבין: זה לא יכול להיות, אני לא יכולה לדבר ככה עם כל הרעש מסביב.

יואב קיש: חברת הכנסת אילת נחמיאס, לא שמעתי משם רעשים.

איילת נחמיאס ורבין: לא הצלחת לשמוע כי אתה טיס, אני בן אדם עם שמיעה מכל הכיוונים.

יואב קיש: אנחנו עושים עכשיו הפסקה ותקבלי את רשות הדיבור אחרי הרוויזיה.

יואב קיש: מי שידבר בשורה האחורית שיצא מיד החוצה.

איילת נחמיאס ורבין: אל תוציא אותם.

יואב קיש: הם יצאו.

יואב קיש: את לא מנהלת את הוועדה, עם כל הכבוד.

יואב קיש: מי שמדבר בשורה האחורית, תוציא אותו עכשיו.

יואב קיש: נעבור לרוויזיה.

יואב קיש: הצבעה על רוויזיה

יואב קיש: חבר הכנסת יואל חסון, תנמק בבקשה את הרוויזיה.

יואל חסון: יש צורך ברוויזיה הזאת.

יואל חסון: אני מציע להצביע.

יואב קיש: אנחנו מצביעים על הרוויזיה.

יואב קיש: מי בעד הרוויזיה שירים את ידו?

יואב קיש: בעד – 4

יואב קיש: נמנעים – אין

יואב קיש: הרוויזיה נפלה.

יואב קיש: חברת הכנסת נחמיאס ורבין בבקשה.

איילת נחמיאס ורבין: מתחילת הדיונים לא אפשרת לי לשאול את היועצת המשפטית של ועדת הפנים שאלה עניינית לגבי הפרסונליזציה או האי פרסונליזציה של החוק אחרי מה שאמר ראש הממשלה בעניין הזה.

יואב קיש: כי אמרנו שאת זה שואלים בוועדת הפנים.

איילת נחמיאס ורבין: זה קשור גם לסדרי הדיון.

איילת נחמיאס ורבין: כי חוק פרסונאלי, עם כל הכבוד, מידת הנכונות שלנו לבחון אותו באספקלריה מקצועית היא שונה לחלוטין מאשר חוק שהוא פרסונאלי לחלוטין ואם הוא פרסונאלי קצת פחות אז אולי אנחנו - - -

יואב קיש: אבל זו שאלה לוועדת הפנים לא לוועדת הכנסת.

איילת נחמיאס ורבין: אני אומרת לך שוב, אתה מנתק באופן לא טבעי בין סעיף 98 לבין מהות החקיקה הזאת.

יואל חסון: בינתיים כחלון מחלק מיליונים.

איילת נחמיאס ורבין: מיליארדים.

איילת נחמיאס ורבין: אתה מתבלבל.

איילת נחמיאס ורבין: זה מעוות כי אמרתי פה בדיונים שהחוק הזה היה ראוי לדיון אם היה זוכה לדיון הראוי לו.

איילת נחמיאס ורבין: אבל אתם החלטתם שהוא לא יזכה לדיון הראוי לו ובאופן שבו אתם מעוותים את זה, אגב, למה אתם כל-כך ממהרים להעביר אותו?

איילת נחמיאס ורבין: אם הוא חוק חשוב, מסתבר שהוא חוק חשוב רק ל-200 אנשים במדינת ישראל ולא ל-14,000 שטען בהתחלה יוזם הצעת החוק, שיכול להיות אגב שבזה הוא צודק.

איילת נחמיאס ורבין: זה פשוט העיוות הכי גדול שיכול לקרות ולכן 22 יממות זה הדבר הכי קצר שיכול להיות בחוק הזה.

איילת נחמיאס ורבין: כי על 14,000 איש אין לכם בעיה, שילכו קיבינימט, אבל על 200 האיש האלה, עליהם אתם ממהרים.

יואב קיש: את הדיון הזה תעשי בוועדת הפנים.

איילת נחמיאס ורבין: זה סעיף 98.

יואב קיש: תודה רבה.

יואב קיש: אני סוגר את הדיון בנושא.

יואב קיש: שאר הדוברים יירשמו לדיון בפעם הבאה שנדון על זה.

חיים ילין: פעם הבאה תודיע, כי עכשיו אני מבטל חקיקה בגללך.

יואב קיש: חברות הכנסת תמר זנדברג, מרב מיכאלי, רויטל סויד וחבר הכנסת חיים ילין, אלה הדוברים שידברו בדיון הבא.

תמר זנדברג: זה היה אחד הדיונים המעניינים והחשובים.

איילת נחמיאס ורבין: במסגרת הזאת, תעביר בבקשה גם את הפניה שלי אליך, שיושב-ראש ועדה לא יוכל להעביר לעצמו הצעות חוק שלו.

יואב קיש: תשלחי לי את זה.

איילת נחמיאס ורבין: שלחתי לך מכתב מסודר.

יואב קיש: אנחנו ממשיכים לנושא הבא.

יואב קיש: קביעת ועדה לדיון בהצעת חוק איסור לשון הרע (תיקון – לשון הרע על לוחמי צה"ל), התשע"ח-2017.

יואב קיש: אני עובר לסעיף ד' בסדר היום, קביעת ועדה לדיון בהצעת חוק איסור לשון הרע (תיקון - לשון הרע על לוחמי צה"ל).

יואב קיש: זו הצעה פרטית שלי שבאה לתקן את זה שאפשר יהיה להגיש תביעת לשון הרע.

יואל חסון: לאן אתה רוצה להעביר?

יואב קיש: במליאה אמרו ועדת העבודה והרווחה, שלא הבנתי מאיפה זה הגיע, ועדת חוקה נראה לי הכי הגיוני.

<ארבל אסטרחאן: בטעות.

יואל חסון: אנחנו תומכים בוועדת העבודה והרווחה.

יואב קיש: אני מעלה להצבעה את העברת הצעת החוק לוועדת חוקה.

יואב קיש: מי בעד ועדת חוקה?

יואב קיש: בעד – רוב

יואב קיש: נמנעים – אין

יואב קיש: ההצעה עוברת לוועדת חוקה.

יואב קיש: נעבור לסעיף הבא.

יואב קיש: הקמת ועדה משותפת של ועדת החוץ והביטחון וועדת החוקה חוק ומשפט להתקנת תקנות שירות ביטחון (סדרי הדין בוועדה לבחינת פטור מטעמי הכרה דתית והרכבה)(הוראת שעה) התשע"ח-2017.

יואב קיש: הנושא הבא, הקמת ועדה משותפת של ועדת החוץ והביטחון וועדת החוקה חוק ומשפט להתקנת תקנות שירות ביטחון (סדרי הדין בוועדה לבחינת פטור מטעמי הכרה דתית והרכבה)(הוראת שעה) התשע"ח-2017.

יואב קיש: יש מכתב של שר הביטחון.

יואל חסון: למה הוא לא חולק לחברי הוועדה?

יואב קיש: אפשר לצלם ולחלק.

יואב קיש: אני אקריא אותו כי הוא קצר.

יואב קיש: הנדון: הקמת ועדת משותפת להתקנת תקנות שירות ביטחון - - -

יואל חסון: למה אנחנו כל הזמן צריכים לבקש שיחלקו לנו חומר?

יואל חסון: למה זה לא מחולק מראש?

יואל חסון: אתה דורש מאתנו עכשיו לקבל החלטה, זה צריך להיות מונח על שולחן חברי הוועדה.

יואל חסון: את זה אתה יכול להקריא, אבל להבא.

יואב קיש: אני עוצר את הדיון, נחלק את זה ונקבע שעה נוספת לדיון היום.

יואב קיש: תודה לכולם ישיבה זו נעולה.